kardosdrur/scandi-wiki huggingface dataset:
Excentricitet (opførsel)

Excentricitet (uden for centrum) er en betegnelse for opførsel, påklædning, væremåde mv., som er sær, påfaldende, afvigende eller blot usædvanlig. En person, der viser excentricitet, kaldes excentrisk eller excentriker. Det modsatte af excentricitet er normalitet. Excentrikere er ofte kunstnere eller videnskabsmænd. Udtrykket bruges både nedsættende og anerkendende, alt efter sammenhængen. Excentricitet kan også være en form for selviscenesættelse for at skabe opmærksomhed.

Excentrisk bruges ofte om personer, der har råd til deres udskejelser.

Vidt forskellige personer som Salvador Dali, Richard Branson, Dan Turèll og Richard Feynman kan betegnes som excentriske. Salvador Dalis ture i New Yorks gader med en klokke om halsen, og Dan Turèlls sorte neglelak er udtryk for excentricitet.

 

Menneskeadfærd
Max Hansen

Max Josef Hansen (født 22. december 1897 i Mannheim, død 12. november 1961 i København) var en dansk sanger, skuespiller, tekstforfatter og komponist, hvis karriere nåede sit højdepunkt i 1920'ernes Tyskland.
Max Hansen Sr. var søn uden for ægteskab af den danske skuespiller Eva Haller (Hansen) og en svensk officer, Schürer von Waldheim. Han voksede op hos en plejefamilie i München. Allerede som barn vakte han opmærksomhed med sin smukke stemme og blev kaldt den "lille Caruso". Under dette pseudonym optrådte han før 1. verdenskrig i Paris, Sankt Petersborg og København. 

I 1919 indledte han sin operette-karriere i Wien, støttet af komponisten Franz Lehár. I Berlin optrådte han i 1920'erne i kabaretter, på grammofonplade og i radioen med refrænsange. Også filmen forstod at udnytte Max Hansens mangesidede talent. 

Fra 1933 kunne han ikke mere optræde i Tyskland, efter at en smædevise om Adolf Hitler bragte ham i unåde hos nazisterne. Han optrådte derefter i Østrig, Schweiz og de nordiske lande.

Han slog sig fra 1938 ned i København og forblev bosat i Danmark under besættelsen med afstikkere til Sverige, hvor han medvirkede i et antal musikfilm.

Efter 2. verdenskrig havde han enkelte engagementer i Tyskland, men uden at genopnå sin tidligere popularitet.

Familieforhold 
Max Hansen Sr. var i sit første ægteskab gift med den østrigske skuespillerinde Lizzi Waldmüller (1904-1945). 21. marts 1940 blev han i den katolske St. Andreas kirke i Ordrup gift med Britta Annette Sylvester-Hvid (1919-1991), der var datter af direktør Svend Sylvester-Hvid (1894-1980) fra det kendte reklamefirma og Karen Johansen (1897-1949). Max Hansen Sr. er far til journalisten Eva Reinhardt og fik med fru Britta Annette Max Hansen fire børn, deriblandt skuespillerne skuespillerne Ann-Mari Max Hansen (f. 1949) og Max Hansen Jr. (f. 1954).

Danske film, hvori Max Hansen Sr. medvirker 
 Frelst fra Forbrydelsens Vej (stumfilm, 1913)
 Provinsen kalder (1935)
 Wienerbarnet (1941)
 Tror du jeg er født i går? (1941)
 Hvad vil De ha'? (1956)

Eksterne henvisninger 

 
 

Skuespillere fra Danmark
Skuespillere fra Tyskland
Personer fra Mannheim
Biri Biri

Biri Biri, pseudonym for Alhagi Modou Njie (født 30. marts 1948 i Banjul, død 19. juli 2020 i Dakar) var en gambisk fodboldspiller, der blev den første afrikanske spiller i dansk fodbold. Han var et nationalt ikon i gambisk fodbold.

Første ophold i Danmark 
Biri Biri var en ung fodboldspiller, der var kendt i hovedstaden Banjul, da B.1901 i 1972 tog på træningslejr i Gambia. Her hørte træner Kurt Nielsen om den talentfulde spiller, og da B.1901 spillede en træningskamp mod Biri Biris hold, Wallidan FC, så han spillerens kvaliteter med egne øjne. B.1901 vandt ganske vist 5-4, men Biri-Biri scorede tre mål, og Kurt Nielsen opfordrede ham til at prøve at spille med B.1901 (hvor også Morten Olsen spillede) i en kamp mod et andet gambisk hold. Her scorede Biri Biri fire mål, og han lod sig efterfølgende overtale til at komme til B.1901, der på det tidspunkt lå i 1. division (som var bedste række på det tidspunkt). Han var blandt andet med til at spille pokalfinalen i 1973, som B.1901 dog tabte til Randers Freja.

Han kom til at spille et enkelt år for klubben, inden Sevilla FC hentede ham til Spanien.

Tiden i Sevilla 
Biri Biri blev den første sorte spiller i Sevilla og fik fem meget succesrige år i den spanske topklub, og med sin indstilling og sit engagement fik han en meget stor fanskare. Han er betegnet som en "legende" i Sevilla. Siden hans tid har de mest inkarnerede fans af klubben kaldt sig Biris efter Biri Biri.

Andet ophold i Danmark 
Efter Spanien var det meningen, at Biri Biri skulle genforenes med Morten Olsen i RSC Anderlecht, men der kunne ikke opnås enighed om kontrakten, så i stedet hentede Kurt Nielsen ham igen til Danmark i 1980, denne gang til det nyoprykkede Herfølge Boldklub.

Her spillede Biri Biri i to år, blandt andet sammen med Erik Rasmussen.

Landsholdskarriere 
Biri Biri spillede på det gambiske landshold i hele 24 år. Han debuterede som 16-årig og spillede sin sidste kamp som 40-årig på hold med blandt andet sin søn. Under sit ophold i Danmark og Spanien spillede han adskillige landskampe, og det bemærkelsesværdige er, at han betalte rejserne selv, da forbundet ikke havde så mange penge.

Senere livsforløb 
Biri Biri tog i 1982 tilbage til Gambia, hvor han nu spillede en række sæsoner for Wallidan FC igen. Senere blev han efter en kort trænerkarriere teknisk direktør. Han forblev involveret i klubben, lige som han havde plads i det nationale fodboldforbund.

Han modtog den nationale orden i Gambia – hele to gange. Først af den daværende præsident, og senere efter et militærkup af den nye præsident! I forbindelse med demokratiseringsprocessen i 1990'erne blev Biri Biri udpeget til viceborgmester i Banjul, og denne post beholdt han i fire år. 

I 2000 blev han udnævnt til årtusindets fodboldspiller i Gambia, og i 2003 fodboldambassadør i CAF, den afrikanske fodboldkonføderation.

Referencer

Kilder 
 Artikel i TIPSBladet d. 9. maj 2003: "Biri Biri – den første og den største"  af Rune Lundgaard
 Artikel i Århus Stiftstidende d. 11. december 2007 : "Omtale af Biri Biri og hans indflydelse på dansk fodbold" af Jan Schouby

Eksterne henvisninger 
 

Fodboldspillere fra Gambia
Personer fra Banjul
Auskerry

Auskerry er en lille ø på den østlige del af Orkneyøerne. 
Navnet Auskerry Østre skær kommer fra det gamle nordiske, norrøne sprog. 2001 flyttede en familie på fem til øen. De renoverede et ældre hus og lever af at passe øens får.

Øens fyrtårn blev bygget i 1866. Øen var længe efter fyrtårnets automatisering i 1960erne ubeboet. Fyrtårnets tidligere beboelseshus anvendes i dag til feriehus.
Posten kommer kun en gang om måneden med en fiskekutter.
 
Øen er et specielt fredet beskyttelseområde for havterner og stormsvaler. 
Tidligere blev der ofte jaget sæler omkring øen. 

En vindmølle forsyner i nutiden det meste af øen med elektricitet.

Eksterne henvisninger 

 Joint Nature Conservation Committee: Auskerry 
 Foto af fyrtårnet

Øer i Orkneyøerne
Mads Junker

Mads Junker (født 21. april 1981 i Humlebæk) er en tidligere dansk professionel fodboldspiller. Hans primære position på banen var i angrebet. Han var under VM 2014 ekspert på DR og under VM 2022 ekspert på TV 2.

Spillerkarriere 
Junker kom til FC Nordsjælland fra Brøndby IF d. 1. juli 2004, hvor angriberen nåede 55 kampe og 31 mål, inden han d. 5 januar 2006 skiftede til hollandske SBV Vitesse i Arnhem, Holland, på en 4½-årig kontrakt. Der fik han, d. 15-01-2006, debut mod Feyenoord i Arnhem – en kamp som Feyenoord vandt 1-0. Op til sæsonen 2009/10 blev Junker udlejet til Roda JC.

Den 16. august 2006 debuterede han på det danske A-landshold i venskabskampen mod Polen, som blev vundet med 2-0. Han har desuden spillet på diverse ungdomslandshold (10 kampe i alt. Junkers landskamp nummer to var onsdag den 11. august 2010 i Parken mod et reservespækket tysk landshold, som stillede op uden nogen nævneværdige spillere fra deres VM bronzesucces. Junker kom på banen efter 55 minutter i stedet for Nicklas Pedersen. Junker scorede til slutresultatet 2-2 efter et enormt drop af den tysker keeper Tim Wiese.

I midten af juni 2012 underskrev Junker en toårig kontrakt med den belgiske Jupiler Pro League-klub KV Mechelen.

I juli 2014 skrev Junker under på en kontrakt med Indian Super League-klubben Delhi Dynamos FC.

Landsholdskarriere 
Junker fik sin debut for det danske fodboldlandshold den 16. august 2006 i en venskabskamp mod Polens fodboldlandshold, da han erstattede Nicklas Bendtner i det 67. minut. Inden da havde han spillet seks kampe for , fem kampe for  og to kampe for .

Landsholdsmål 
Danmarks mål er først.

Referencer

Eksterne henvisninger 
 
 Mads Junker på vi.nl

Fodboldspillere fra Danmark
Fodboldspillere fra Lyngby Boldklub
Fodboldspillere fra Fremad Amager
Fodboldspillere fra Brøndby IF
Fodboldspillere fra Ølstykke FC
Fodboldspillere fra FC Nordsjælland
Fodboldspillere fra SBV Vitesse
Fodboldspillere fra Roda JC
Fodboldspillere fra KV Mechelen
Fodboldspillere fra Helsingør Idrætsforening
Michael Moritzen

Michael Moritzen (født 2. november 1954 i København) er en dansk skuespiller og teaterinstruktør.

Moritzen, der er søn af skuespilleren Henning Moritzen, er uddannet instruktør fra Statens Teaterskole i 1978 og blev færdig som skuespiller fra Aarhus Teater i 1981. 

På tv har man kunnet opleve ham i serierne Bryggeren, Nikolaj og Julie og Forbrydelsen.

Filmografi 

 Det er så synd for farmand – 1968
 Dansen med Regitze – 1989
 Springflod (film) – 1990
 Lad isbjørnene danse – 1990
 De nøgne træer – 1991
 Riget I – 1994
 Albert – 1998
 Idioterne – 1998
 Når mor kommer hjem – 1998
 Et rigtigt menneske – 2001
 Okay – 2002
 Oh Happy Day – 2004
 Drabet – 2005

Eksterne henvisninger 
 

Personer fra København
Skuespillere fra Danmark
Modtagere af Ole Haslunds Kunstnerfonds legat
Personer i Kraks Blå Bog
Lisbeth Gajhede

Lisbeth Gajhede (født 23. april 1954 i København) er en dansk skuespillerinde, som er uddannet fra Odense Teater. På tv har hun haft roller i serierne Bryggeren, Pas på mor og julekalenderen Brødrene Mortensens Jul. På scenen har hun bl.a. medvirket i stykkerne Mutter Courage, Den stundesløse, Blodbrødre, Vildanden og Macbeth.

Filmografi 
 Charly & Steffen – 1979
 Farlig leg – 1990
 Kun en pige – 1995
 En loppe kan også gø – 1996
 Brødrene Mortensens Jul – 1998+2002
 Den eneste ene – 1999

Eksterne henvisninger 

 
 Lisbeth Gajhede  på danskfilmogteater.dk

Skuespillere fra Danmark
Personer i Kraks Blå Bog
Personer fra København
Modtagere af Ole Haslunds Kunstnerfonds legat
Pia Rosenbaum

Pia Rosenbaum (født 24. april 1954 i København) er en dansk skuespillerinde, der er uddannet fra Statens Teaterskole i 1976 og som allerede fik sin første teaterrolle som 12-årig på Nørrebros Teater.

Siden har hun bl.a. optrådt på Odense Teater, Folketeatret og Aalborg Teater, ligesom hun har medvirket i en lang række revy-forestillinger over hele landet, bl.a. i Holstebro Revyen, Cirkusrevyen og i Rottefælden i Svendborg.

På teatret har man f.eks. kunnet opleve hende i stykkerne Ronja Røverdatter, City of Angels, Candide og Misantropen, mens hun i tv har kunnet ses i serierne Hvide løgne, Nikolaj og Julie samt i julekalenderen Nissernes Ø og en række børneudsendelser i slut 80erne og start 90erne.

Hun har lagt stemme til tegnefilmfigurer i blandt andet tv-serien Dyrene fra Lilleskoven.

Det er indtil videre kun blevet til en lille håndfuld film, heriblandt Charly & Steffen (1979), Skat - det er din tur (1997) og Små ulykker (2002). Hun er datter af revykunstneren, musikeren, forfatteren og entertaineren Simon Rosenbaum og er søster til skuespillerinden Ina-Miriam Rosenbaum.

Eksterne henvisninger 

 

Skuespillere fra Danmark
Jøder fra Danmark
Deltagere ved Dansk Melodi Grand Prix 1979
Ina-Miriam Rosenbaum

Ina-Miriam Rosenbaum (født 11. juni 1959) er en dansk skuespillerinde og instruktør. 

Hun er uddannet fra Statens Teaterskole i 1982 og er datter af entertaineren, musikeren og forfatteren Simon Rosenbaum, lillesøster til skuespillerinden Pia Rosenbaum og mor til pianisten August Rosenbaum. Hun har medvirket i en række revyforestillinger, ligesom hun har spillet roller på bl.a. Svalegangen, Det Danske Teater og Jomfru Ane Teateret. Herudover har hun instrueret en hel del teaterforestillinger. I tv har man kunnet opleve hende i serien Bryggeren og på film i Johannes' hemmelighed (1985) og Snøvsen (1992).
Genoplivede Hjørringrevyen  med sæson 2011. Revyen blev tildelt prisen som årets bedste revy i 2011.

Ina-Miriam Rosenbaum har i 2011 stor succes med titelrollen i forestillingen "Marguerite – en pige med pep"  samt rollen som Joseph Goebbels i Rhea Lemans forestilling "Hitler on the Roof". Hun modtog i maj 2011 årets Reumert for bedste kvindelige hovedrolle for begge disse roller.

Filmografi 
 Sange i solen - 2017
 Broen - 2017

Referencer

Eksterne henvisninger 
 

Skuespillere fra Danmark
Jøder fra Danmark
Personer i Kraks Blå Bog
Reumertprisen for årets kvindelige hovedrolle
Deltagere ved Dansk Melodi Grand Prix 1979
Kurt Servé

Kurt Servé (født 1935), er en sydfynsk billedkunstner og fagbogsforfatter til en række bøger om dyr og planter. Desuden var han årets kunstner i Svendborg Kommune 2006.

Ekstern kilde/henvisning 
 Billedkunstner Kurt Servé 
 Forfatter Kurt Servé 

Malere fra Danmark
Faglitterære forfattere fra Danmark
Dansksprogede forfattere fra Danmark
Holmestrand

Holmestrand er en kommune i Vestfold og Telemark fylke i Norge. Den har et areal på 86 km², og en befolkning på 13.726 indbyggere 
(2007). Holmestrand ligger ud til Oslofjorden, og den grænser i nord til Sande, i vest til Hof og i syd til Re kommune.

I forbindelse med kommunereformen blev Holmestrand og Hof kommuner slået sammen fra 1. januar 2018.

Fra 1. januar 2020 bliver Holmestrand lagt sammen med Sande i Vestfold.

Idræt 
Et af kommunens idrætsanlæg er Breimyrbakkene, som er fem hopbakker, der befinder sig i Botne nord for Holmestrand. Sportsanlæggets bakker benævnes K5, K10, K20, K40 og K61. I 2010 blev norgesmesterskabet for kvinder afholdt her og i Vikersund Hoppsenter.

Personer fra Holmestrand

 Frederik Holst († 1871)
 Morten Müller († 1911)
 Harriet Backer († 1932)
 Agathe Backer Grøndahl († 1907), komponist født i Holmestrand
 Nils Kjær († 1924), kritiker og forfatter født i Holmestrand
 Olav Duun († 1939), forfatter
 Søren Onsager († 1946), maler
 Thomas Bache-Gabrielsen († 1942), konjakkprodusent
 Gunnar Graarud († 1960), operasanger
 Kåre Holt († 1997), forfatter
 Bergljot Hobæk Haff († 2016), forfatter
 Tor Braun (1926–), jazzmusiker (gitarist)
 Finn Gustavsen († 2005), politiker og journalist, voksede op i Holmestrand
 Astrid Murberg Martinsen († 1991), stortingsrepresentant 
 Karin Lian (1942–), stortingsrepresentant
 Christine Sagen Helgø (1968-), politiker

Galleri

Eksterne henvisninger 

 Holmestrand kommune

 Fotografier 1902-1956 fra Holmestrand og omegn i Nasjonalbibliotekets arkiv

Kommuner i Vestfold og Telemark
Kommuner i Vestfold
Byer i Norge
Veiovis

Veiovis eller Vejovis er en gud i romersk religion. Det menes at han var en gud for tilgivelse. Hans tempel blev fundet i 1939 på et bjerg mellem Forum Romanum og Marsmarken.

Kilder/eksterne henvisninger 
 Capitoline Museeum:Temple of Veiovis 

Romerske guder
Vægur

Et vægur er et ur som er beregnet til at hænge på en væg, ofte i et hjem.

Elektriske vægure kører typisk på batterier. Hvis væguret er mekanisk, fås energien typisk fra et lod eller en optrukken fjeder. Der findes også elektro-mekaniske ure, som kører på fjederkraft, men fjederen bliver trukket af et relæ, som aktiveres af strømmen fra et batteri.

Se også 

Ure

fi:Seinäkello
sv:Väggur
Risbyholm

Risbyholm er en hovedgård dannet i 1721 af Peder Benzon. Gårdens navn var Benzonseje til 1903.

Gården ligger i Ørsted Sogn i Roskilde Kommune. Hovedbygningen er opført i 1722. Risbyholm Gods dækker 528,6 hektar med Solrødgård, Ørnesæde og Klarkærgård.

Ejere af Risbyholm 
 (1721-1737) Peder Benzon
 (1737-1784) Enkefru Kirstine Catharine Schumacher
 (1784-1789) John Brown
 (1789-1804) Lars Lassen
 (1804) L. Olsen
 (1804-1829) Edvard Sneedorph Hammer
 (1829-1834) Forskellige ejere 
 (1834-1857) August Busck
 (1857-1873) P.A. Herbert
 (1873-1903) Harald Holme
 (1903-1917) Enkefru Holme
 (1917-1918) Enkefru Holmes dødsbo
 (1918-1928) N.P. Nielsen
 (1928-1968) Carl G. Udsen
 (1968-1988) Vagn Clausen
 (1988-1998) Vagn Clausen / Claus Clausen
 (1998-2001) Claus Clausen
 (2001-) Claus Clausen / Christian Clausen

Eksterne referencer 
 https://www.danskeherregaarde.dk/nutid/risbyholm

Bygninger, konstruktioner og anlæg i Roskilde Kommune
Herregårde i Roskilde Amt
Etableret i 1721
Frygt og Bæven

Frygt og Bæven er et filosofisk værk af Søren Kierkegaard, udgivet 16. oktober 1843 under pseudonymet Johannes de Silentio. Titlen er tilsyneladende en henvisning til Paulus' Brev til Filipperne 2:12: "Derfor, mine kære, I, som altid har været lydige: Arbejd med frygt og bæven på jeres frelse, ikke blot som da jeg var til stede, men endnu mere nu i mit fravær."

Værket begynder med en grublen over Abrahams troskab, da han af Gud blev beordret til at ofre sin søn Isak, som det fortælles i Første Mosebog kapitel 22.

Derefter følger Problemata, som tager fat på tre specifikke filosofiske spørgsmål, som er fremhævet fra historien om Abrahams offer:
 Er der en teleologisk ophævelse af det etiske? (Kan det, at Abrahams hensigt var at ofre Isak, betragtes som "godt" - selvom menneskeofringer er etisk uacceptable?)
 Findes der en absolut pligt overfor Gud?
 Var det etisk forsvarligt for Abraham at skjule sin hensigt for Sara, Eleazar og Isak?

I Frygt og Bæven introducerer Kierkegaard "den tragiske helt" og stiller denne i kontrast til "troens ridder". Begge tilsidesætter egne ønsker i en højere sags tjeneste. Den tragiske helt ved at ofre sin søn for et højere gode, såsom folkets ve og vel. Derved tilsidesætter han en etisk fordring til fordel for en større af slagsen. Troens ridder ofrer sin søn på Guds befaling og tilsidesætter et etisk krav (kærlighed og omsorg for sønnen) til fordel for et højere mål udenfor etikkens rammer (teleologisk suspension af det etiske), nemlig religiøsiteten.

Troens ridder resignerer ikke alene på alting, men stoler også på, at han vil få det tilbage. Hans tro baseret på "det absurdes styrke". For Kierkegaard (eller Johannes de Silentio) er uendelig resignation let, men troen bunder i troen på det absurde. For Abraham blev denne tro på det absurde fundet i Abrahams tro på, at Gud ikke ville lade ofringen af Isak gennemføres, eller at Isak ville blive bragt tilbage fra de døde. Kierkegaards mening er, at det, der adskiller Abraham fra at være en drabsmand, er hans tro. Og i slutningen af historien i Første Mosebog får en engel standset Abraham i sidste øjeblik ved at råbe: "Læg ikke hånd på drengen, og gør ham ikke noget! Nu ved jeg, at du frygter Gud og end ikke vil nægte mig din eneste søn." En vædder kommer belejligt til syne, og slagtes i stedet for Isak, mens englen overbringer Abraham Guds velsignelse.

Noter 

Søren Kierkegaards skrifter
Filosofiske skrifter
Svend Tronkræver

Svend "Tronkræver" (død 1104) var søn af Svend Estridsen. Efter at broderen Erik Ejegod var død på Cypern, forsøgte Svend at blive hans efterfølger som dansk konge. 

På vej til kongevalget på landstinget blev han syg. For at rivalerne ikke skulle komme ham i forkøbet, forsatte han alligevel rejsen, men døde af strabadserne. I stedet blev broderen Niels konge. 
 
Han var far til Henrik Skadelår.
 

Kongelige fra Danmark
Jellingdynastiet
Danske kongers uægte børn
Danskere i 1000-tallet
Røgalarm

En røgalarm er et apparat, som kan opdage røg, typisk som en indikator af ild, for at forebygge røgforgiftning (carbonmonooxid forgiftning). Røgalarmerne i handel og industri samt store boligområder sender ofte et signal til en hovedalarm, mens røgalarmer i hjemmet har en indbygget alarm.

Røgalarmer er ofte kapslet ind en cirkelformet plastikbeholder, der er ca. 15 cm i diameter, og ca. 2,5 cm høj. Næsten alle røgalarmer virker ved enten at opdage røgen optisk (fotodiode) eller med en fysisk proces (ionisering). Nogle røgalarmer bruger begge metoder for at øge følsomheden. Følsomme alarmer kan bruges til at påvise og "afskrække" rygning på områder, hvor det er forbudt som på skoler og toiletter. De store røgalarmer er normalt drevet af el-nettet med et nødbatteri som backup. Røgalarmer i almindelige husstande er sjældent tilsluttet husets elektricitet, men bruger et 9 Volt batteri.

Referencer 
https://brs.dk/forebyggelse/brand/kampagner/roegalarmer/Pages/roegalarmer.aspx 

https://www.sik.dk/privat/gor-det-sikkert/produktsikkerhed/gor-din-bolig-sikker-rogalarmer

Sikkerhedsteknologi
Elektroniske apparater
Ole Kirk Christiansen

Ole Kirk Christiansen (født 7. april 1891 i Sønder Omme, død 11. marts 1958 i Billund) var en dansk direktør og snedker, der i 1932 grundlagde LEGO.

Han fik fire sønner hvoraf den ene er tidligere direktør i LEGO, Godtfred Kirk Christiansen.

Eksterne henvisninger 
 

 

Personer med tilknytning til LEGO
Danskere i 1900-tallet
Snedkere fra Danmark
Fabrikanter fra Danmark
Iværksættere fra Danmark
Sok

En sok er et stykke tøj, der er beregnet til at have om fødderne med et skaft, der går op over den nederste del af læggen i modsætning til en soklet.

En sok kan have flere formål:
 Holde fødderne varme.
 Absorbere fodsved.
 Forhindre vabler og gnavsår på fødderne, når man har sko på.

Sokker er normalt lavet af bomuld, uld polyesterene, et kunststof, eller mindre almindeligt af skind eller nylon. Sokker findes i mange farver. Men de mest almindelige farver er hvid og sort. Farvede sokker er ofte en del af en sportsudøvers uniform. De fås i alle længder lige fra nogle, der kun går til akillessenen (også kaldet halvsokker eller sneakersokker) og andre ,der når helt op til knæene. Mange sportsudøvere har sokker, der går helt op til knæene, f.eks. inden for fodbold, rugby og amerikansk fodbold.

Billeder af sokker

Se også 
 Soklet
 Strømpe

Strømper
Godtfred Kirk Christiansen

Godtfred Kirk Christiansen (født 8. juli 1920 i Billund, død 13. juli 1995 smst) var direktør for LEGO fra 1958 til sin død i 1995.

Han var den tredje søn af LEGOs grundlægger, Ole Kirk Christiansen, og far til Kjeld Kirk Kristiansen, der var chef for LEGO fra 1979 til 2004.

Litteratur 
 Jan Cortzen, Lego manden – Historien om Godtfred Kirk Christiansen, 2. udgave, 1. oplag. Børsen, 2009. .

Eksterne henvisninger 
 

Personer med tilknytning til LEGO
Personer fra Billund
Personer i Kraks Blå Bog (afdøde)
Fabrikanter fra Danmark
Taksigelseskirken

Taksigelseskirken ligger på Jagtvej på Østerbro i Københavns Kommune.

Historie 
Sognets første kirke var Aldersro Kirke i Aldersrogade, en vandrekirke bygget i kokolith (gips og kokosnøddeskaller), som tidligere havde tjent som midlertidig kirke i Mariendals Sogn. Den var tegnet af Aage Bugge og kom til Aldersro i 1908.

Den permanente kirke fik navnet Taksigelseskirken (se billedet af mindepladen), og blev taget i brug i 1927. Den er tegnet af Frederik Kiørboe.

Kirkebygningen 
Bygningen er i røde mursten og med røde tegl. Bortset fra blændingerne på den øverste del af tårnet, er der ingen udsmykninger i murværket. Vinduerne til kirkerummet sidder på gavlformede fremspring, der indefra fremstår som dybe vinduesnicher.

Kirkerummet er hævet over gadeplan, for at give plads til vinduer til en stor krypt (kordegnekontor og mødelokaler), hvilket får bygningen til at virke meget høj.

Interiør

Altertavle 
Altertavlen er malet af Ellen Hofman Bang og forestiller 'Kristi genkomst' og 'Dommedag'.

Prædikestol

Døbefont

Orgel 
Orglet har 22 stemmer og er bygget af Frobenius. Det er fra 1970.

Gravminder 
Der er ingen begravelser ved kirken.

Referencer

Literatur 
 Storbyens virkeliggjorte længsler ved Anne-Mette Gravgaard. Kirkerne i København og på Frederiksberg 1860-1940. Foreningen til Gamle Bygningers Bevaring 2001.

Eksterne kilder og henvisninger 
 Taksigelseskirken hos KortTilKirken.dk

Kirker i Københavns Kommune
Kirker i Københavns Amt
Kirker i Københavns Stift
Østerbro